
DR.31.3.2003 59 
 

Kumpulan Wang Disatukan untuk membiayai perbelanjaan tambahan bagi perkhidmatan 
tahun 2002 seperti yang ditunjukkan dalam Jadual dan Fasal 2 pada rang undang-undang 
ini. 

Tuan Yang di-Pertua, dari jumlah RM16,725,583,452.00 sejumlah 
RM14,816,512,074.00 perlu dipindahkan kepada Kumpulan Wang Pembangunan untuk 
membayar perbelanjaan pembangunan.   

Mengikut subseksyen 10(A), Akta Prosedur Kewangan 1957, bayaran dari Akaun 
Hasil Disatukan kepada Kumpulan Wang Tertentu termasuk Kumpulan Wang 
Pembangunan hendaklah dilaksanakan melalui peruntukan undang-undang.  Oleh yang 
demikian, lebihan yang dipindahkan dari Akaun Hasil Disatukan sebanyak 
RM14,816,512,074.00 perlu ditunjukkan sebagai perbelanjaan mengurus di bawah Maksud 
B.30, peruntukan kepada Kumpulan Wang Terkanun. 

 Pindaan ini dilakukan setiap tahun apabila terdapat lebihan dalam akaun hasil 
yang disatukan.  Tambahan perbelanjaan mengurus melibatkan perbelanjaan tanggungan 
sebanyak RM617,290,349 dan perbelanjaan perbekalan kementerian dan jabatan sebanyak 
RM1,291,781,029.  Hanya perbelanjaan perbekalan sahaja yang diminta diluluskan di 
bawah Fasal 2 rang undang-undang ini oleh kerana perbelanjaan tanggungan adalah 
tertakluk kepada perbekalan undang-undang tertentu.  Jadi, Kepala P tidak payah 
dibahaskan.  Peruntukan tambahan yang diminta diluluskan di bawah Fasal 2 rang undang-
undang tersebut adalah seperti  berikut: 

 Sebanyak RM5.2 juta di bawah Maksud B. 3 Jabatan Audit Negara untuk 
menampung tambahan dalam perbelanjaan emolumen ekoran daripada penstrukturan 
semula Jabatan Audit Negara, pelaksanaan Sistem Saraan Malaysia (SSM) dan bayaran 
imbuhan tahunan 2002 kepada anggota perkhidmatan awam.   

 Sebanyak RM4 juta di bawah Maksud B.5 Suruhanjaya Perkhidmatan Awam untuk 
membiayai perbelanjaan mengendalikan peperiksaan, kos percetakan dan pengedaran 
borang pendaftaran pekerjaan, kos pengiklanan, pengubahsuaian ruang-ruang pejabat, 
pembelian aset, bayaran sewa bangunan di Putrajaya dan bayaran elaun kepada Pekerja 
Khidmat Singkat.   

 Sebanyak RM57 juta di bawah B.7 Jabatan Perdana Menteri untuk menampung 
perbelanjaan Program Sangkutan dan Siswazah.   

Sebanyak RM58.1 juta di bawah Maksud B.8 Jabatan Perkhidmatan Awam untuk 
menampung perbelanjaan Bayaran Istimewa Penerima Pencen sebanyak RM200 seorang 
kepada seramai 410,568 peserta.   

 Sebanyak RM2 juta di bawah Maksud B.10 Jabatan Peguam Negara untuk 
menampung tambahan dalam perbelanjaan emolumen ekoran pelaksanaan SSM dan 
bayaran imbuhan tahunan 2002 kepada anggota perkhidmatan awam.   

 Sebanyak RM4.8 juta di bawah Maksud B.11 Badan Pencegah Rasuah untuk 
menjelaskan bayaran sewa ruang pejabat di Putrajaya.   

 Sebanyak RM36,949 di bawah Maksud B.13.  Pejabat Setiausaha Persekutuan 
Sarawak untuk perbelanjaan membaik pulih kuarters dan kerja-kerja penyelenggaraan.  

 Sebanyak RM30 juta di bawah Maksud B.17 Kementerian Belia dan Sukan untuk 
membiayai pelaksanaan program belia dan sukan termasuk anjuran Kejohanan World’s 
Strongest Man and Woman, Pembangunan Sukan Orang Kurang Upaya, Program Khidmat 
Sosial Negara,  Pengupayaan Persatuan Belia dan Pelaksanaan Program Rakan Muda 
Imej Baru.   

 Sebanyak RM3.3 juta di bawah Maksud B.18 Kementerian Perusahaan Utama 
untuk menampung tambahan dalam perbelanjaan emolumen ekoran pelaksanaan SSM dan 
bayaran imbuhan tahunan 2002.   

 Sebanyak RM43.6 juta di bawah Maksud B.21 Kementerian Perdagangan Dalam 
Negeri dan Hal Ehwal Pengguna sebagai geran pelancaran bagi Suruhanjaya Syarikat 
Malaysia.   

  



Kumpulan Wang Disatukan untuk membiayai perbelanjaan tambahan bagi perkhidmatan tahun 2002 seperti yang ditunjukkan dalam Jadual dan Fasal 2 pada rang undang-undang ini. Tuan Yang di-Pertua, dari jumlah RM16,725,583,452.00 sejumlah RM14,816,512,074.00 perlu dipindahkan kepada Kumpulan Wang Pembangunan untuk membayar perbelanjaan pembangunan. Mengikut subseksyen 10(A), Akta Prosedur Kewangan 1957, bayaran dari Akaun Hasil Disatukan kepada Kumpulan Wang Tertentu termasuk Kumpulan Wang Pembangunan hendaklah dilaksanakan melalui peruntukan undang-undang. Oleh yang demikian, lebihan yang dipindahkan dari Akaun Hasil Disatukan sebanyak RM14,816,512,074.00 perlu ditunjukkan sebagai perbelanjaan mengurus di bawah Maksud B.30, peruntukan kepada Kumpulan Wang Terkanun. Pindaan ini dilakukan setiap tahun apabila terdapat lebihan dalam akaun hasil yang disatukan. Tambahan perbelanjaan mengurus melibatkan perbelanjaan tanggungan sebanyak RM617,290,349 dan perbelanjaan perbekalan kementerian dan jabatan sebanyak RM1,291,781,029. Hanya perbelanjaan perbekalan sahaja yang diminta diluluskan di bawah Fasal 2 rang undang-undang ini oleh kerana perbelanjaan tanggungan adalah tertakluk kepada perbekalan undang-undang tertentu. Jadi, Kepala P tidak payah dibahaskan. Peruntukan tambahan yang diminta diluluskan di bawah Fasal 2 rang undang- undang tersebut adalah seperti berikut: Sebanyak RM5.2 juta di bawah Maksud B. 3 Jabatan Audit Negara untuk menampung tambahan dalam perbelanjaan emolumen ekoran daripada penstrukturan semula Jabatan Audit Negara, pelaksanaan Sistem Saraan Malaysia (SSM) dan bayaran imbuhan tahunan 2002 kepada anggota perkhidmatan awam. Sebanyak RM4 juta di bawah Maksud B.5 Suruhanjaya Perkhidmatan Awam untuk membiayai perbelanjaan mengendalikan peperiksaan, kos percetakan dan pengedaran borang pendaftaran pekerjaan, kos pengiklanan, pengubahsuaian ruang-ruang pejabat, pembelian aset, bayaran sewa bangunan di Putrajaya dan bayaran elaun kepada Pekerja Khidmat Singkat. Sebanyak RM57 juta di bawah B.7 Jabatan Perdana Menteri untuk menampung perbelanjaan Program Sangkutan dan Siswazah. Sebanyak RM58.1 juta di bawah Maksud B.8 Jabatan Perkhidmatan Awam untuk menampung perbelanjaan Bayaran Istimewa Penerima Pencen sebanyak RM200 seorang kepada seramai 410,568 peserta. Sebanyak RM2 juta di bawah Maksud B.10 Jabatan Peguam Negara untuk menampung tambahan dalam perbelanjaan emolumen ekoran pelaksanaan SSM dan bayaran imbuhan tahunan 2002 kepada anggota perkhidmatan awam. Sebanyak RM4.8 juta di bawah Maksud B.11 Badan Pencegah Rasuah untuk menjelaskan bayaran sewa ruang pejabat di Putrajaya. Sebanyak RM36,949 di bawah Maksud B.13. Pejabat Setiausaha Persekutuan Sarawak untuk perbelanjaan membaik pulih kuarters dan kerja-kerja penyelenggaraan. Sebanyak RM30 juta di bawah Maksud B.17 Kementerian Belia dan Sukan untuk membiayai pelaksanaan program belia dan sukan termasuk anjuran Kejohanan World's Strongest Man and Woman, Pembangunan Sukan Orang Kurang Upaya, Program Khidmat Sosial Negara, Pengupayaan Persatuan Belia dan Pelaksanaan Program Rakan Muda Imej Baru. Sebanyak RM3.3 juta di bawah Maksud B.18 Kementerian Perusahaan Utama untuk menampung tambahan dalam perbelanjaan emolumen ekoran pelaksanaan SSM dan bayaran imbuhan tahunan 2002. Sebanyak RM43.6 juta di bawah Maksud B.21 Kementerian Perdagangan Dalam Negeri dan Hal Ehwal Pengguna sebagai geran pelancaran bagi Suruhanjaya Syarikat Malaysia.